कर्नाटक : दो चरणों में मतदान, पहली बार कांग्रेस-जेडीएस गठबंधन से होगा भाजपा का मुकाबला
संजीवनी टुडे 10-03-2019 22:52:21
बेंगलुरु। चुनाव आयोग ने लोकसभा चुनावों की तारीखों की घोषणा कर दी है। इस घोषणा के साथ ही पूरे देश में चुनाव आचार संहिता लागू हो गई है। दूसरे चरण में कर्नाटक की 14 लोकसभा सीटों के लिए 18 अप्रैल को और तीसरे चरण में 23 अप्रैल को शेष 14 सीटों के लिए वोट डाले जायेंगे। प्रदेश की विभिन्न राजनीतिक पार्टियां पहले से ही मतदान की तिथियों का इंतज़ार कर रही थी। इस बार प्रदेश में कांग्रेस-जेडीएस का गठबंधन है, जो भाजपा के सामने अपनी ताकत आजमाएगा।
प्रदेश में 22 सीटें जीतने वाले बयान को लेकर पूर्व मुख्यमंत्री बीएस येदियुरप्पा सुर्ख़ियों में रहे हैं। उन्होंने कहा था कि एयर स्ट्राइक से युवाओं में जोश है और इस जोश से भाजपा को कर्नाटक में 22 से ज्यादा लोकसभा सीटें जीतने में मदद मिलेगी।
उधर, पिछले दिनों कलबुर्गी में प्रधानमंत्री की मौजूदगी में कांग्रेस के बागी भाजपा में शामिल हो गए, जिससे भाजपा को उम्मीद है कि वह कलबुर्गी सीट जीत सकती है। जाधव के बाद कांग्रेस के दूसरे बागी के भी जल्द ही भाजपा में आने की संभावना बनी है।
उल्लेखनीय है कि साल 2014 में कर्नाटक में 28 लोकसभा सीटों के लिए एक ही चरण में मतदान हुआ था । उस समय कर्नाटक में मतदाताओं की कुल संख्या 44,694, 65 थी। प्रदेश में मुख्य राजनीतिक दलों में भारतीय जनता पार्टी, कांग्रेस और जेडीएस थे । भाजपा ने 2004 में 28 सीटों में से 17 सीटें जीती थीं और कांग्रेस ने 9 सीटें जबकि जेडीएस ने मात्र 2 सीटें जीती थीं।
karnataka two phases voting congress jds coalition bjp fight कर्नाटक दो चरणों मतदान कांग्रेस जेडीएस गठबंधन भाजपा मुकाबला